Gar sin n yimedyaten-agi, nerra tamawt belli adiwenni yemgarad di tmacahut ɣer tezlit. Di tmacahut, adiwenni yella s wudem usrid d talɣa ɣezzifen ayagi yessaẓẓay tasiwelt. Ma yella d tizlit, tusa-d mgal tamacahut, imi as-truḥ talɣa n udiwenni acku amedyaz yessawel-it-id amzun d aneḍru, yerna talɣa-ines tuɣal d tawezzlant imi iswi n unaẓur ur yelli ara d adiwenni yellan gar yiwudam maca yebɣa ad d-yessiweḍ tigawt i xedmen.